Pemburuan haram

Pemburuan haram ialah perbuatan pengambilan atau pemburuan sebarang haiwan liar, lazimnya haiwan liar yang melanggar undang-undang dan biasanya dikaitkan dengan hak penggunaan tanah. Selain itu, istilah ini juga merangkumi pengambilan tumbuhan liar secara haram. Pengambilan haiwan ternakan haram pula disifatkan sebagai pencurian dan bukannya pemburuan haram.

Pemburuan haram disifatkan sebagai undang-undang alam sekitar. Dalam hal ini, pemburuan haram ditakrifkan sebagai perbuatan-perbuatan yang melanggar undang-undang perlindungan sumber semula jadi termasuk pengambilan hidupan liar secara haram dengan tujuan pemilikan, pengangkutan, pemakanan, penjualan atau penggunaan anggota-anggota badan. Jenayah ini disifatkan sebagai salah satu ancaman-ancaman ketara terhadap pemeliharaan haiwan dan tumbuhan. Ahli-ahli pemuliharaan serta biologi alam sekitar berkeputusan bahawa pemburuan haram membawa kesan buruk kepada biokepelbagaian di dalam dan luar kawasan lindungan alam sekitar seperti pengurangan populasi hidupan liar serta gangguan fungsi ekosistem.

 Motif 
Kajian-kajian menunjukkan bahawa motif-motif utama pemburuan haram termasuk perolehan komersial seperti penggunaan domestik, kepuasan dalam pembunuhan hidupan liar dan bantahan terhadap perundangan berkaitan pemburuan. Selain itu, faktor kemiskinan dan kebudayaan tradisional turut menjadi motif pemburuan haram. Pemburuan haram juga didorong oleh kehendak perubatan tradisional serta upacara kebudayaan. Pengiktirafan anggota haiwan sebagai status sosial juga membawa kepada pemburuan haram seperti pemburuan haram untuk memperoleh gading di China.

Anggota-anggota badan sesetengah haiwan liar dikatakan memiliki keupayaan perubatan terhadap badan manusia lalu mendorong pemburuan haram di kawasan yang mempercayai dakwaan keupayaan-keupayaan ini untuk memperoleh anggota-anggota badan yang kemudiannya dijual dalam pasaran gelap. Contoh masalah ini ialah perubatan tradisional Cina yang menerapkan anggota-anggota badan haiwan terancam seperti harimau dan badak sumbu yang membawa kepada perkembangan pemburuan haram, walaupun beberapa dakwaan keupayaan perubatan adalah tidak berasas seperti dakwaan bahawa tanduk badak sumbu boleh merawat barah.

 Kesan 
Kesan pemburuan haram yang lazim ialah pengurangan populasi spesies haiwan yang boleh membawa kepada kepupusan spesies.Harrison, R., Sreekar, R., Brodie, J. F., Brook, S. et al. "Impacts of hunting on tropical forests in Southeast Asia" Conservation Biology, Vol. 30. No. 5 (2016). pp. 972-981.  Selain itu, pemburuan haram boleh membawa kepada kemunculan penyakit zoonotik akibat kemunculan retrovirus hasil pemakanan dan pengendalian hasil pemburuan haram seperti wabak SARS. Bagi tumbuhan, pemburuan haram membawa kepada penyahfaunaan dalam hutan yang membawa kepada kehilangan spesies-spesies secara tempatan dan gangguan ekosistem. Kawasan berkesan bagi kawasan perlindungan hidupan liar akan berkurangan dan sektor pelancongan hidupan liar mengalami kesan negatif yang membawa kepada pengurangan peluang pekerjaan dalam sektor ini.

 Rujukan 

 Pautan luar 


Kategori:Pemburuan haram